C-nuorilla hieno sarja-avaus Mestis-karsinnan lohko 2:sessa! - Kotkan Titaanit - Titaani-Juniorit ry
C-nuorilla hieno sarja-avaus Mestis-karsinnan lohko 2:sessa!
C-nuoret aloittivat sarjapelinsä kahdella kotiottelulla voitokkaasti viime viikonloppuna.
Lauantaina (9.9.) KSOY Areenalle saapui Lahdesta Pelicans Akatemia, Titaanit hallitsi ottelutapahtumia vieden voiton selvin 10-2 numeroin.
Sunnuntaina (10.9.) vieraaksi saapui puolestaan etukäteen kovaksi joukkueeksi ennakoitu SaPKo Savonlinnasta. Jo heti ottelun alku osoitti pelistä tulevan tiukan taiston ja kaksi erää väännettiin tasatahtiin runsaslukuisen, lähes 100 katsojaa käsittäneen, kotiyleisön seuratessa ottelua. Kolmannessa erässä Titaanit pääsi hienoiselle karkumatkalle saavuttaen lopulta makean 7-3 voiton.
Tästä on hieno jatkaa tulevan viikonlopun peleihin – lauantaina joukkue kohtaa vieraissa Porvoon Huntersin ja seuraava kotipeli on tiedossa Lappeenrannan SaiPan ja Imatran Ketterän yhdistelmäjoukkuetta SaiPa/Ketterää vastaan sunnuntaina 17.9.2017 kello 14:00 alkaen – tervetuloa seuraamaan Mestis-karsintaottelua!
C-nuorten Mestis-karsinnassa on neljä (4) lohkoa. Titaanien karsintalohko 2:sessa pelaa kahdeksan (8) joukkuetta. Jokaisesta lohkosta pääsee kaksi parasta, eli yhteensä kahdeksan (8) joukkuetta, varsinaiseen kevätkaudella käynnistyvään Mestikseen.